CELEX: 62018TN0138
Language: ro
Date: 2018-02-28 00:00:00
Title: Cauza T-138/18: Acțiune introdusă la 28 februarie 2018 – De Esteban Alonso/Comisia

4.6.2018   
            
            
               RO
            
            
               Jurnalul Oficial al Uniunii Europene
            
            
               C 190/30
            
         Acțiune introdusă la 28 februarie 2018 – De Esteban Alonso/Comisia
   (Cauza T-138/18)
   (2018/C 190/53)
   Limba de procedură: franceza
   
      Părțile
   
   
      Reclamant: Fernando De Esteban Alonso (Saint-Martin-de-Seignanx, Franța) (reprezentant: C. Huglo, avocat)
   
      Pârâtă: Comisia Europeană
   
      Concluziile
   
   Reclamantul solicită Tribunalului:
   
               —
            
            
               obligarea OLAF la depunerea în mod complet și integral a notei din 19 martie 2003, întocmită în cauza Franchet și Byk/Comisia (T-48/05), la Tribunalul Uniunii Europene;
            
         
               —
            
            
               obligarea Comisiei Europene la plata sumei de 1 102 291,68 euro (un milion o sută două mii două sute nouăzeci și unu de euro și șaizeci și opt de cenți) pentru repararea prejudiciilor suferite, sub rezerva modificării acestei sume, repartizată astfel:
               
                           —
                        
                        
                           cu titlu de prejudiciu moral suferit ca urmare a faptului că nu a fost ascultat niciodată cu privire la faptele care au motivat începerea urmăririi penale împotriva sa, suma de 60 000 de euro;
                        
                     
                           —
                        
                        
                           cu titlu de prejudicii suferite din cauza comportamentului ilegal, nejustificat și disproporționat al Comisiei Europene prin continuarea unor proceduri fără temei și în lipsa elementului material:
                           
                                       —
                                    
                                    
                                       suma de 39 293,38 euro cu titlu de prejudiciu material reprezentând onorariul avocatului;
                                    
                                 
                                       —
                                    
                                    
                                       suma de 872,74 euro cu titlu de prejudiciu material reprezentând cheltuieli de deplasare;
                                    
                                 
                                       —
                                    
                                    
                                       suma de 500 000 de euro cu titlu de prejudiciu moral reprezentând atingerea incontestabilă adusă reputației și onoarei sale;
                                    
                                 
                                       —
                                    
                                    
                                       suma de 500 000 de euro pentru repararea prejudiciului fizic și moral cauzat de degradarea stării sale de sănătate;
                                    
                                 
                                       —
                                    
                                    
                                       suma de 2 125,56 euro pentru repararea prejudiciului material reprezentând cheltuieli pentru analize și cheltuieli medicale.
                                    
                                 
                     
         
               —
            
            
               obligarea Comisiei Europene la plata sumei de 3 000 de euro cu titlu de cheltuieli nerambursabile, precum și a tuturor cheltuielilor de judecată, sub rezerva modificării acestei sume.
            
         
      Motivele și principalele argumente
   
   În susținerea acțiunii, reclamantul invocă un motiv unic, întemeiat pe nelegalitatea comportamentului Comisiei Europene și pe erorile grave pe care aceasta din urmă le-ar fi săvârșit, în sensul că aceasta nu ar fi respectat, în primul rând, principiul bunei administrări, în al doilea rând, obligația de solicitudine și, în al treilea rând, principiul dreptului la apărare cu încălcarea articolelor 41 și 48 din Carta drepturilor fundamentale.